**Kunfehértó Község Polgármesterének**

**ELŐTERJESZTÉSE**

Kunfehértó Község Önkormányzat Képviselő-testülete

2017. november 30. napján tartandó ülésére

**Tárgy:** a szociális tűzifa juttatás szabályairól szóló 16/2017. (X.26.) önkormányzat rendelet módosításáról

*Tisztelt Képviselő-testület!*

Kunfehértó Község Önkormányzata 2017. évben 120 m3 szociális célű tűzifa vásárlásához nyert állami támogatást.

A Képviselő-testület a 2017. október 25. napján tartott ülésén fogadta el a szociális tűzifa juttatás szabályairól szóló 16/2017. (X.26.) önkormányzat rendeletét.

A rendelet 2.§ (2) bekezdése alapján szociális célú tűzifa juttatásra jogosultak 2017. november 30. napjáig adhatják be kérelmüket az Önkormányzat felé. Tekintettel arra, hogy a határidő rövid és a rászorulók egy része még nem adta be kérelmét, illetve nem tudjuk milyen kemény lesz az idei tél, javaslom, hogy a beadási határidő kerüljön meghosszabbításra, 2018. január 31. napjáig.

A fentiek alapján kérem a Tisztelt Képviselő-testületet, hogy az előterjesztést megtárgyalni, a rendelet módosítást elfogadni szíveskedjenek!

Kunfehértó, 2017. november 20.

Huszár Zoltán

**ELŐZETES HATÁSVIZSGÁLATI LAP**

**Kunfehértó Község Önkormányzata Képviselő-testületének a szociális tűzifa juttatás szabályairól szóló 16/2017. (X.26.) önkormányzati rendelet módosításához**

a jogalkotásról szóló 2010. évi CXXX. törvény 17.§ (1) bekezdése alapján

**Társadalmi-gazdasági hatása:**

Több szociális tűzifa juttatásra jogosult kérelmező tudja időben beadni kérelmét

**Költségvetési hatása:**

Az önkormányzat költségvetésére nincs hatással.

**Környezeti, egészségi következményei:** A szabályozás környezeti és egészségi következményei nem határozhatók meg.

**Adminisztratív terheket befolyásoló hatása:** Jelenleg nincs.

**Egyéb hatása:** Nincs.

**A rendelet megalkotásának szükségessége:**

Azok a jogosultak akik még nem éltek a szociális tűzifa juttatás kérelem beadásával, január 31-ig igénybe vehetik azt.

**A rendelet megalkotása elmaradása esetén várható következmények:**

Aki 2017. november 30-ig nem adja be kérelmét, lemarad a juttatásról.

**A rendelet alkalmazásához szükséges személyi, szervezeti, tárgyi, pénzügyi feltételek:**

Az önkormányzati rendelet alkalmazásához szükséges valamennyi feltétel rendelkezésre áll.

Kunfehértó, 2017. november 20.

**KUNFEHÉRÓ KÖZSÉG ÖNKORMÁNYZATA KÉPVISELŐ-TESTÜLETÉNEK**

**……/2017. (XI. …) önkormányzati rendelete**

**a szociális tűzifa juttatás szabályairól szóló 16/2017. (X.26.) önkormányzati rendelet módosításáról**

Kunfehértó Község Önkormányzatának Képviselő-testülete az Alaptörvény 32. cikk (2) bekezdésében kapott felhatalmazás alapján Magyarország helyi önkormányzatairól szóló 2011.évi CLXXXIX. törvény 13.§ (1) bekezdés 8a pontjában, meghatározott feladatkörében eljárva a következőket rendeli el:

**1.§**

Kunfehértó Község Önkormányzata Képviselő-testületének a szociális tűzifa juttatás szabályairól szóló 16/2017. (X.26) önkormányzati rendelet 2.§ (2) bekezdése helyébe a következő rendelkezés lép:

*„(2) A támogatás iránti kérelmeket 2018. január 31. napjáig lehet benyújtani a Kunfehértói Polgármesteri Hivatalnál rendszeresített formanyomtatványon. A kérelemben szereplő adatok ellenőrzésére a benyújtást követő öt munkanapon belül a kérelmezőnél környezettanulmány kerülhet felvételre.”*

**2.§**

Ez a rendelet a kihirdetését követő napon lép hatályba és a hatályba lépését követő napon hatályát veszti.

Kunfehértó, 2017. november 30.

Huszár Zoltán Kristóf Andrea

polgármester jegyző

Záradék:

A rendelet kihirdetése a mai napon a Kunfehértói Polgármesteri Hivatal hirdetőtábláján való kifüggesztéssel megtörtént.

Kunfehértó, 2017. november ……

Kristóf Andrea

jegyző